Odense Adresse-Contoirs Efterretninger, 1826-09-07
Da Hans Majestæt Kongen af Danmark og de Forenede Amerikanske Stater ønske at befæste og vedligeholde den Fred og det Venskab, der lykkeligen finde Sted mellem de tvende Nationer, og at udvide de Handelsforhold, der bestaae mellem Deres respective Territorier og Folk, ere De komne overeens om paa en tydelig og bestemt Maade ved en almindelig Venskabs-, Handels- og Skibsfarts=Konvention at fastsætte de Regler, der for Fremtiden skulle iagttages mellem den ene og den anden Part. Til den Hensigt har Hans Majestæt Kongen af Danmark meddeelt Fuldmagt til Peder Pedersen, Han Geheime=Legationsraad og Minister=Resident ved de ovennævnt Stater, Ridder af Dannebrogen, og Præsidenten af de Foreenede Amerikanske Stater har meddeelt lignende Bemyndigelse til Henrik Clay, disse Staters Stats=Sekretaire, hvilke efter at have udvexlet deres ovenomtalte Fuldmagter, der befandtes at være i god og passende Form, ere komne overeens om følgende Artikler: Artikel 1. Da de kontraherende Parter ønske at leve Fred og god Forstaaelse med alle andre Nationer paa Jorder, ved en aaben og mod alle lige venskabelig Politik, forbinde de sig gjensidigen til ikke at tilstaae andre Nationer nogen særdeles Begunstigelse med Hensyn til Handel og Skibsfart, hvori den anden Part ikke strax skal blive deelagtig, der skal nyde samme uden Vederlag, dersom denne Begunstigelse tilstaaes uden Vederlag, eller mod at yde den samme Godtgjørelse, dersom Begunstigelsen er betinget. Art. 2. Da de kontraherende Parter ligeledes ønske at grunde deres respektive Landes Handel og Skibsfart paa en fuldkommen Ligheds og Reciprocitets liberale Basis, ere de gjensk digen komne overeens om, at deres Borgere og Undersaattet maae besøge alle den anden Stats Kyster og Lande (med den Undkagelse, der nedenfor er bestemt i den sjette Artikel) og boe og handle der med alle Slags Produkter, Manufaktur- og andre Varer, og de skulle nyde alle de Rettigheder, Privilegier og Friheder i Henseende til Skibsfart og Handel, som indfødte Borgere eller Undersaatter ere eller ville komme i Besiddelse af, hvorimod de skulle underkaste sig de der indførte Love, Forordninger og Vedtægter, som indfødte Borgere eller Undersaatter ere underkastede. Dog er det Menningen, at denne Artikel ikke skal indbefatte Kysthandelen i begge Lande; thi Bestemmelserne desangaaende forbeholdes Parterne gjensidigen i Overeensstemmelse med deres egne særskilte Love. Art. 3. De ere ligeledes komne overeens om, at alle de Produkter, Manufaktur= eller andre Varer fra ethvert fremmed Land, der kunne fra Tid til Tid lovligen indføres i de Foreenede Stater i Skibe, der ganske tilhøre disse Staters Borgere, skulle ogsaa kunne indføres i Skibe, der ganske tilhøre, Danske Undersaatter, og at der ikke skal hæves og oppebæres høiere eller andre Afgivter af Skibets Drægtighed eller dets Ladning, enten Jndførselen skeer i det ene eller i det andet Lands Skibe, og ligeledes, at alle de Produkter, Manufaktur= eller andre Varer fra ethvert fremmed Land, der kunne fra Tid til Tid lovligen indføres i Kongen af Danmarks Lande i danske Skibe, (med den Undtagelse, der er omtalt nedenfor i den sjette Artikel) skulle ogsaa kunne indføres i de Forenede Staters Skibe, og at der ikke skal hæves eller oppebæres høiere eller andre Afgivter af Skibets Drægtighed eller af dets Ladning, enten Jndførselen skeer i det ene eller det andet Lands Skibe, og fremdeles ere de komne overeens om, at alt, hvad der lovligen kan udføres eller gjenudføres fra det ene Land i dets egne Skibe til fremmede Lande, skal ligeledes kunne udføres eller gjenudføres i det andet Lands Skibe, og de samme Præmier, Afgivter og Toldgodtgjørelser (drambecks) skulle tilstaaes og oppebæres, hvad enten saadan Udførsel eller Gjen udførsel skeer i de Forenede Staters eller i danske Skibe. Heller ikke skal der paalægges høiere eller andre Afgivter af hvilketsomhelst Slags i den ene Parts Havne paa den andens Skibe, end de der betales eller i Fremtiden skulle betales i de samme Havne af Landets egne Skibe. Art. 4. Der skal ikke paalægges høiere eller andre Afgivter paa Jndførselen i de Forenede Stater af alle Artikler, der ere Frembringelser eller Manufaktur=Varer af Hs. Majestæt til Kongen af Danmarks Stater, og der ikke skal paalægges høiere eller andre Afgivter paa Jndførselen i sidstnævnte Stater af alle Artikler, der ere Frembringelser eller Manufaktur=Varer, af de Forenede Stater, end de der blive betalte eller skulle betales af de samme Artikler, naar de ere Frembringelser eller Manufaktur=Varer af ethvert fremmed Land. Heller ikke skal der paalægges høiere eller andre Afgivter i noget af de to Lande paa Udførselen af alle Artikler, respective til de Forenede Stater eller til Hs. Majestæt Kongen af Danmarks Lande, end saadanne, der blive betalte eller i Fremtiden skulle betales af Udførselen af de samme Artikler til andre fremmede Lande. Heller ikke skal noget Forbud gjøres mod Udførselen eller Jndførselen af nogensomhelst Artikel, der er Produkt eller Manufaktur=Vare af de Foreenede Stater eller af Hs. Majestæt Kongen af Danmarks Lande, til eller fra de Forenede Staters Territorier, eller til eller fra benævnte Lande, uden at et saadant Forbud ligeledes skal udstrækkes til alle andre Nationer. Art. b. Hverken de Forenede Staters Skibe eller deres Ladninger skulle, naar de passere Sundet eller Belterne, betale høiere eller andre Afgivter, end dem, der blive eller ville blive betalte af de meest begunstigede Nationer. Art. 6. Nærværende Konvention skal ikke anvendes paa Hs. Majestæts Kongen af Danmark nordlige Besiddelser, der vil sige: Jsland, Færøerne og Grønland, og heller ikke paa Steder, beliggende paa hiin Side det Gode Haabs Forbierg, men Rettigheden til at bestemme den directe Samfærsel med disse Besiddelser og Steder forbeholdes gjensidigen af Parterne. Og er Man videre kommen overeens om, at denne Konvention, ikke skal udstrækkes til den directe Handel mellem Danmark og Hs. Danske Majestæts Vestindiske Kolonier; men med Hensyn til Samfærselen med disse Kolonier er Man kommen overeens om, at alt, hvad der lovligen kan indføres til eller udføres fra benævnte Kolonier i den ene Parts Skibe fra eller til de Foreenede Staters Havne, eller fra eller til ethvert andet fremmed Lands Havne, skal paa samme Maade og med de samme Afgivter og Byrder, baade af Skib og Ladning, kunne indføres til eller udføres fra benævnte Kolonier i den anden Parts Skibe. Art. 7. De Forenede Stater og Hs. Danske Majestæt ere gjensidigen komne overeens om, at ingen høiere eller andre Afgivter, Byrder eller Paalæg af hvilketsomhelst Slags skulle erlægges i begge Parters Territorier eller Besiddelser af nogen somhelst personlig Eiendom, Penge eller Effecter, tilhørende deres respective Borgere eller Undersaatter, naar saadan Eiendom, Penge eller Effecter enten ved Arv eller paa anden Maade, forflyttes fra Parternes Territorier eller Lande gjensidigen, ende, der betales i enhver Stat af samme, naar Udførselen skee af en Borger eller Undersaat af den Stat, hvorfra Udførselen iværksættes. Art. 3. For at gjøre den Beskyttelse, som de Forenede Stater og Hs. Danske Majestæt ville i Fremtiden skienke deres respective Borgeres og Undersaatters Skibsfart og Handel mere virksom, ere de gjensidigen bleven enige om i alle Havn der ere aabne for fremmed Handel, at modtage og tilstæde, Konsuler og Vice-Konsuler, hvilke der skulle nyde alle de Rettigheder, Privilegier og Friheder, som ere tilstaaede de meest begunstigede Nationers Konsuler og Vice=Konsuler; dog beholder enhver af de contraherende Parter Frihed til at undtage de Havne og Steder, i hvilke det ikke maatte synes pas sende at tilstæde saadanne Konsulers Antagelse og Ophold. Art. 9. For at de contraherende Parters Konsuler og Vice=Konsuler kunne nyde de Rettigheder, Privilegier og Friheder, der tilkomme dem ifølge deres offentlige Karakteer, skulle de, førend de begynde at udøve deres Fuuctioner, forelægge deres Bestalling eller Patent i behørig Form for den Regi ring, hos hvilken de accrediteres, og efterat have erholdt deres Exequatur, der skal tilstaaes gratis, skulle de af alle Autoriteter, Øvrigheds=Personer og Jndvaanere i det Konsular-Distrikt, hvor de opholde sig, holdes og ansees som saadanne. Art. 10. Man er ligeledes kommen overeens om, at Konsulerne og de Personer, som nødvendigviis høre til deres Tjeneste, og der ikke ere fødte i det Land, hvor Konsulen opholder sig, skulle være fritagne for al offentlig Tjeneste og ligeledes for alle Slags Skatter, Paalæg og Kontributioner, undtagen saadanne, som de ere forbundne til at betale i Anlening af Handel eller deres Eiendom, og som Undersaatter af de Land, hvori saadanne Konsuler opholde sig, baade Jndfødt, og Fremmede, ere underkastede, da de iøvrigt i enhver Henseende ere underkastede de respektive Staters Love. Konsulatets Archiver og Papirer skulle uforkrænkeligen respekteres, og under intetsomhelst Paaskud maa nogen Øvrighedsperson tage er ler paa nogen Maade have at bestille med dem. Art. 11. Nærværende Konvention skal forblive i Kraft i 10 Aar fra Dags Dato af, og fremdeles indtil et Aars Forløb fra den Tid af, at een af de kontraherende Parter har givet den anden Efterretning om sin Hensigt, at samme skal ophøre, da enhver af de kontraherende Parter forbeholder sig Ret til at give den anden saadan Efterretning efter Forløbet af den ovennævnte Termin af 10 Aar, og de ere herved komne overeens om, at efter eet Aars Forløb, efterat en saadan Efterretning er modtaget af den ene Part fra den anden, skal denne Konvention og alle dens Bestemmelser samtlige ophøre og være tilende. Art. 12. Denne Konvention skal bifaldes og ratificeres af Hs. Majestæt Kongen af Danmark og af de Forenede Staters Præsident, efter og med Senatets Raad og Samtykke, og Ratifications=Afterne skulle udvexles i Kjøbenhavn otte Maaneder efter Underskriftens Dato af nærværende, eller før om skee kan. Dets til Bekræftelse have Vi Hs. Danske Majestæts og de Forenede Staters Befuldmægtigede undertegnet Nærværende og forsynet samme med Vore Segl. Udfærdiget i Triplicat i Staden Washington den 26 April, Aar efter Herrens Byrd Eet Tusinde Otte Hundrede og Se og Tyve i det Halvtredsindstyvende Aar af de Forenede Staters Uafhængighed. (undertegnet, H. Clay. P. Pedersen. (L. S. (L. S.)